ایران اؤزلشدیرمه تشکیلاتینین ریسی میرعلی اشرف عبدالله پوری حسینی تبریز ماشین قاییرما زاوودونون اؤزل سکتورا بوراخیلماسینی تنقید ائدنلری محکمهیه شیکایت ائتمکله تهدید ائدیب.
آخار. آذ خبر وئریر کی، او، تبریز میللت وکیللری و زاوود ایشچیلرینین اعتراضلارینا ایشاره ائدرک، «اگر بو بارهده حکومتین و یا اؤزللشدیرمه تشکیلاتینین قرارینی شوبهه آلتینا آلسالار، محکمهیه شیکایت ائدجهم»، - دئییب.
«تبریز ماشینقاییرما زاوودو ۲ ایل اؤنجه ایران پولاد امکلیلیک موسسیسهسینه تحویل وئریلیب، آرتیق دؤولتین دئییل. میللت وکیللری ایسه زاوودون شستا شیرکتینه (تامین اجتماعی ایدارهسینین یاتیریم شیرکتی) اؤتورولمهسی ایله باغلی پرزیدنته مکتوبلا مراجعت ائدیبلر. اونلار اؤزلری ده بیلیر کی، صنایع موسسهسی دؤولت بورجونا گؤره بیر دفعه هر هانسی موسسه و یا اؤزل سکتورا بوراخیلیرسا، آرتیق بونو ایکینجی دفعه ائتمک ممکن دئییل»، - میرعلی اشرف حسینی بیلدیریب.
ایران اؤزللشدیرمه تشکیلاتینین ریسی ایشچیلرین، میللت وکیللرینین و کوتلوی اینفورماسییا واسطهلرینین بو بارهده حساسلیغینی یئرسیز آدلاندیریب.
قید ائدک کی، تبریزین میللت وکیللری پرزیدنت حسن روحانییه مکتوب یازاراق، زاوودون اؤزللشدیرمهسینه قارشی اولدوقلارینی اعلان ائدیبلر. اونلار ماشینقاییرما زاوودونون شستا شیرکتینه بوراخیلماسینی ایستهییبلر.
azb_Arab azb_Arab azb_Arab azb_Arab azb_Arab